**แบบฝึกหัดวิชาการจัดการสินเชื่อ**

**สัปดาห์ที่ 1**

1. ท่านคิดว่าการมีระบบสินเชื่อนั้น มีผลดีต่อระบบเศรษฐกิจและประชาชนอย่างไร

2. ผลเสียของระบบสินเชื่อต่อระบบเศรษฐกิจและประชาชนมีบ้างหรือไม่ ถ้ามีจงยกตัวอย่างที่เป็นรูปธรรม และโปรดเสนอแนวทางแก้ไข

3. หน้าที่ในการจัดการสินเชื่อมีความเหมือนหรือต่างจากหน้าที่ในองค์กรธุรกิจอื่นอย่างไรบ้าง จงอภิปราย

4. ถ้าท่านต้องปฏิบัติงานในตำแหน่งเจ้าหน้าที่สินเชื่อบรรจุใหม่ ท่านคิดว่าจะมีแนวทางการปฏิบัติงานอย่างไร

**แบบฝึกหัดวิชาวิชาการจัดการสินเชื่อ**

**สัปดาห์ที่ 2**

1. ท่านคิดว่าผู้สำเร็จการศึกษาด้านอื่นๆ ที่มิใช่บริหารธุรกิจ จะสามารถปฏิบัติงานด้านสินเชื่อได้ดีหรือไม่ จงอภิปราย

2. เพราะเหตุใด พนักงานสินเชื่อธุรกิจมักจึงต้องใช้ผู้มีประสบการณ์สูงกว่าพนักงานสินเชื่อบุคคลรายย่อย

3. คุณสมบัติข้อใดบ้างที่ท่านคิดว่าสำคัญ และจำเป็นอย่างยิ่งในการประกอบอาชีพการให้สินเชื่อ

4. ท่านจงอภิปรายในประเด็นที่ว่า พนักงานสินเชื่อคือพนักงานการตลาดของธนาคาร

5. จริยธรรมของพนักงานสินเชื่อในเรื่องการให้ข่าวสารข้อมูลที่เป็นประโยชน์แก่ส่วนรวมขัดแย้งหรือไม่กับการเก็บรักษาความลับของลูกค้า

6. ท่านคิดว่าถ้าท่านมีประสบการณ์ด้านสินเชื่อบ้าง เมื่อย้ายจากธนาคารหนึ่งไปยังธนาคารแห่งอื่น ท่านจะนำประสบการณ์ที่มีไปใช้ประโยชน์อะไรบ้างในทันที

**แบบฝึกหัดวิชาวิชาการจัดการสินเชื่อ**

**สัปดาห์ที่ 3**

1. ท่านคิดว่าธนาคารกรุงศรีอยุธยา จำกัด ( มหาชน) และธนาคารทิสโก้ จำกัด (มหาชน) ควรมีโครงสร้างการจัดองค์กรเหมือนหรือต่างกันอย่างไร จงอภิปราย

2. การให้สินเชื่อที่เกี่ยวข้องกับการนำเข้า ส่งออก ความเสี่ยงมากหรือน้อยกว่าการให้สินเชื่อในประเทศ ในประเด็นใดบ้าง และมีวิธีการลดความเสี่ยงนั้นลงได้อย่างไร

3. การรับซื้อลดเช็คการค้าของธนาคารพาณิชย์ มีประเด็นใดบ้างที่ต้องพิจารณาเป็นพิเศษ

4. ธนาคารเพื่อการส่งออกและนำเข้าแห่งประเทศไทย มีส่วนสนับสนุนธุรกิจด้านสินเชื่ออย่างไรบ้าง

5. ในกรณีกิจการค้าส่งที่ขายไปยังทุกภูมิภาคของประเทศไทยท่านคิดว่าควรมีการให้สินเชื่อประเภทใดบ้าง และโครงสร้างองค์กรควรเป็นอย่างไร

6. บริษัทปูนซีเมนต์ไทย จำกัด (มหาชน) ควรมีโครงสร้างองค์กรด้านสินเชื่ออย่างไรบ้าง และต่างกันกับบริษัทปูนซีเมนต์นครหลวง จำกัด (มหาชน) หรือไม่

7. การที่บริษัทเงินทุน ทำธุรกิจด้านการให้เช่าซื้อรถยนต์ ประเด็นใดบ้างที่ควรพิจารณาความเสี่ยง และควรแก้ไขปัญหาดังกล่าวอย่างไร

**แบบฝึกหัดวิชาวิชาการจัดการสินเชื่อ**

**สัปดาห์ที่ 4**

1. เหตุใดการเพิ่มยอดขายเชื่อจึงไม่ทำให้เกิดกำไรเพิ่มขึ้นเสมอไป

2. บริษัท เครดิตฟองซิเอร์ ควรมีนโยบายสินเชื่อต่างจากธนาคารพาณิชย์อย่างไรบ้าง

3. เพราะเหตุใดกิจการค้าหลายแห่งจึงมีนโยบายแบบไม่เข้มงวดต่อลูกค้า

4. เงินทุนจมในลูกหนี้การค้า ทำให้ธุรกิจผู้ขายสินค้าขาดสภาพคล่องได้อย่างไร

5. ส่วนประกอบของนโยบายสินเชื่อที่สำคัญมีหลายอย่าง ท่านคิดว่าส่วนประกอบใดที่สำคัญที่สุด เพราะเหตุใด

6. จงอธิบายลักษณะความเสี่ยงภัยของการให้สินเชื่อของ บริษัท อิออน ธนสินทรัพย์ จำกัด

7. จงวิเคราะห์การให้สินเชื่อของ บริษัท โตโยต้าลิสซิ่ง จำกัด ว่ามีความเสี่ยงจุดใดบ้างในเชิงนโยบาย

8. เพราะเหตุใด ธนาคารขนาดใหญ่และธนาคารขนาดเล็กจึงให้สินเชื่อในอัตราดอกเบี้ยที่ต่างกัน

**แบบฝึกหัดวิชาวิชาการจัดการสินเชื่อ**

**สัปดาห์ที่ 5**

1. ในกรณีเร่งด่วนที่จะพิจารณาสินเชื่อ ข้อมูลลักษณะใดที่ท่านคิดว่าจำเป็นและข้อมูลลักษณะใดที่อาจไม่ต้องใช้พิจารณาบ้าง

2. เพราะเหตุใด การพิจารณาสินเชื่อจึงต้องวิเคราะห์ข้อมูลทั้งเชิงปริมาณและเชิงคุณภาพ

3. ข้อมูลในอดีตของลูกค้าสินเชื่อบุคคลมีความจำเป็นเพียงใดในการพิจารณาสินเชื่อ

4. แหล่งข้อมูลทางอ้อมของบริษัทผู้ผลิตเครื่องครัวแสตนเลส ธนาคารสามารถหาได้จากแหล่งใดบ้าง

5. ข้อมูลจากศาลอาญา และศาลแพ่ง จะเป็นประโยชน์กับธนาคารในการให้สินเชื่อกรณีใดบ้าง

6. ท่านต้องการตรวจสอบต้นทุนการขายของผู้ขอสินเชื่อนั้นสามารถทำได้อย่างไรบ้าง

7. ในกรณีผู้ขอสินเชื่อเป็นกิจการในตลาดหลักทรัพย์แห่งประเทศไทย งบการเงินที่ได้รับมา ยังคงต้องตรวจสอบความถูกต้องอยู่อีกหรือไม่ ถ้าต้องการตรวจสอบควรมุ่งประเด็นใดบ้าง

**แบบฝึกหัดวิชาวิชาการจัดการสินเชื่อ**

**สัปดาห์ที่ 6**

1. นโยบาย 6 C’s และนโยบาย 3 P’s มีความเกี่ยวข้องสอดคล้องกันอย่างไรบ้าง

2. กรณีที่ท่านเป็นพนักงานสินเชื่อที่ย้ายไปอยู่ต่างสาขา รายงานการวิเคราะห์สินเชื่อมีส่วนทำให้ท่านรู้จักลูกค้าได้ง่ายขึ้น งานชิ้นแรกที่ท่านควรทำในฐานะพนักงานสินเชื่อคืออะไร และเป็นเพราะเหตุใด

3. การวิเคราะห์งบกำไรขาดทุนในส่วนของยอดขายที่ลดลงอย่างมีนัยสำคัญ ท่านคิดว่า ท่านจะแนะนำลูกค้าในประเด็นใดบ้าง

4. กรณีกำไรจากการดำเนินงานเพิ่มขึ้นอย่างมีนัยสำคัญ ท่านจะมั่นใจได้อย่างไรว่าลูกค้าจะไม่มีปํญหาการชำระหนี้สินคืนต่อธนาคาร

5. ทำไมกิจการที่ดำเนินงานแล้วมีผลการดำเนินงานขาดทุน จึงยังคงชำระหนี้สินได้

6. การวิเคราะห์งบกระแสเงินสด ช่วยลดความเสี่ยงให้ธนาคารผู้ให้สินเชื่อได้อย่างไร ในกรณีที่งบกำไรขาดทุนก็มีผลกำไรต่อเนื่องทุกปี

**แบบฝึกหัดวิชาวิชาการจัดการสินเชื่อ**

**สัปดาห์ที่ 7**

1. ในการกำหนดวงเงินสินเชื่อให้กับลูกค้า ท่านคิดว่าควรพิจารณาอนุมัติให้เพียงพอ หรือให้น้อยกว่าที่ลูกค้าต้องการเพราะเหตุใด

2. ในการให้สินเชื่อแก่ธุรกิจที่นำเข้า ส่งออก จะต้องระมัดระวังการให้วงเงินเกิน (Double Financing) ประเด็นพิจารณาอยู่ที่ใดบ้าง

3. เพราะเหตุใดการกำหนดวงเงินสินเชื่อที่ธนาคารส่วนใหญ่อนุมัติให้ลูกค้าจึงไม่ใช่วงเงินร่วมแต่เป็นวงเงินแต่ละประเภท

4. ให้ท่านวิเคราะห์ว่า ค่าธรรมเนียมต่าง ๆ ที่เรียกเก็บจากลูกค้าสินเชื่อ มีผลในแง่บวก หรือแง่ลบต่อธนาคารอย่างไรบ้าง

5. เพราะเหตุใด การกำหนดเงื่อนไขการให้สินเชื่อจึงมักเขียนให้รัดกุมจนบางครั้งลูกค้าปฏิเสธการขอรับสินเชื่อ

6. เงื่อนไขการให้สินเชื่อที่ดี ควรเป็นการเจรจาระหว่างพนักงานสินเชื่อกับลูกค้าก่อนที่ธนาคารอนุมัติ ท่านเห็นด้วยกับคำกล่าวข้างต้นนี้อย่างไร

7. เพราะเหตุใด ธนาคารมักจะกำหนดระยะเวลาการเบิกถอนให้ลูกค้า ภายหลังการอนุมัติ และถ้าลูกค้าไม่ทำการเบิกถอนตามเงื่อนไข ก็จะถือเป็นการยกเลิกวงเงินสินเชื่อ

**แบบฝึกหัดวิชาวิชาการจัดการสินเชื่อ**

**สัปดาห์ที่ 9**

1. เพราะเหตุใดการประเมินความเสี่ยงของลูกค้าสินเชื่อ ธนาคารจึงต้องทำอย่างสม่ำเสมอ

2. ในการทบทวนวงเงินสินเชื่อ เหตุใดจึงต้องทำก่อนครบ 1 ปี นับจากวันที่อนุมัติ สินเชื่อและถ้าไม่ได้ทำ จะเกิดความยุ่งยากในการปฎิบัติในประเด็นใดบ้าง

3. ท่านคิดว่า ถ้าท่านถูกกำหนดให้ทำการประเมินความเสี่ยง เพื่ออนุมัติสินเชื่อมากว่า 5 รายในแต่ละสัปดาห์ ท่านจะสามารถปฎิบัติได้หรือไม่ แนวทางการทำงานของท่านจะเป็นอย่างไร

4. เพราะเหตุใดสินเชื่อการเกษตร จึงมักคิดว่ามีความเสี่ยงสูงกว่าสินเชื่อประเภทอื่น

5. ถ้าท่านจะพิจารณาสินเชื่อให้กับตำหนักเข้าทรง ซึ่งมีประชาชนให้การเลื่อมใสศรัทราจำนวนมาก ท่านคิดว่าประเด็นความเสี่ยงอยู่ที่ใดบ้าง

6. ในกรณีของพ่อค้าเร่ตามตลาดนัด ความเป็นไปได้ในการพิจารณาความเสี่ยงของธนาคารมีมากน้อยเพียงใด

**แบบฝึกหัดวิชาวิชาการจัดการสินเชื่อ**

**สัปดาห์ที่ 10**

1. การที่ บริษัทเรือด่วนเจ้าพระยา จำกัด ทำธุรกิจขนส่งทางน้ำเช่นเดียวกับ บริษัทเรือด่วนแหลมทอง จำกัด ความเสี่ยงที่ต่างกันของ 2 บริษัทนี้อยู่ที่ใดบ้าง

2. โรงพยาบาลเอกชนที่ขอวงเงินสินเชื่อมักถูกธนาคารประเมินความเสี่ยงในแง่ใดบ้าง

3. กิจการบ้านและที่ดินที่ทำโครงการขนาดใหญ่ เหตุใดธนาคารจึงมักพิจารณาเป็นเฟส

4. แฟ้มสินเชื่อที่ดีลดความเสี่ยงของธนาคารลงได้อย่างไร และข้อมูลในแฟ้มสินเชื่อควรได้รับการปรับปรุงเมื่อใดบ้าง

**แบบฝึกหัดวิชาวิชาการจัดการสินเชื่อ**

**สัปดาห์ที่ 11**

1. ท่านคิดว่าท่านมีคุณสมบัติข้อใดบ้าง ที่เหมาะสมในการเป็นผู้ประเมินราคาหลักประกัน

2. เพราะเหตุใดที่ผู้ประเมินราคาหลักประกันควรรู้กฎหมายแพ่งและพาณิชย์ และกฎหมายที่ดิน

3. น.ส. 3 น.ส. 3 ก. น.ส. 3 ข. ต่างกันอย่างไร ธนาคารคิดว่าเอกสารสิทธิ์ใดใน 3 ประเภทข้างต้นที่เสี่ยงน้อยที่สุด

4. เพราะเหตุใดการจัดแบ่งระวาง จึงมักกำหนดศูนย์กลางเป็นสถานที่ที่มีความสูง

5. กรณีที่ท่านต้องไปสำรวจและประเมินราคาที่ดินเชิงสะพานติณสูลานนท์ ซึ่งถูกน้ำท่วม ท่านจะต้องนำอุปกรณ์ชนิดใดบ้างติดตัวไปในครั้งนี้

6. ในการตรวจแผนที่โฉนดจากเอกสารถ่ายสำเนา เพราะเหตุใดจึงไม่ให้ถ่ายสำเนาแบบย่อหรือขยาย

7. บริเวณตรงข้ามสถานที่ราชการ ธนาคาร หรือบริษัทขนาดใหญ่ ในบางครั้งที่ดินพร้อมสิ่งปลูกสร้างจะมีราคาที่ต่ำกว่าที่ดินที่อยู่เยื้องออกไปเล็กน้อย ท่านคิดว่าข้อความดังกล่าวเป็นจริงหรือไม่ เพราะเหตุใด

**แบบฝึกหัดวิชาวิชาการจัดการสินเชื่อ**

**สัปดาห์ที่ 12**

1. โดยทั่วไปขั้นตอนของพิธีการสินเชื่อ ที่เจ้าหน้าที่ด้านนี้ต้องปฏิบัติมีอะไรบ้าง และขั้นตอนใดสำคัญที่สุด

2. สัญญาประธาน และสัญญาอุปกรณ์ มีความเกี่ยวเนื่องกันเสมอ ท่านคิดว่าสัญญาทั้ง 2 ประเภทดังกล่าวนี้ เจ้าหน้าที่นิติกรรมสินเชื่อ ต้องพิจารณาในประเด็นใดบ้าง

3. ถ้าลูกค้าสินเชื่อเป็นนิติบุคคล ให้ท่านระบุหลักฐานที่จำเป็นทั้งหมดที่ลูกค้า ต้องนำใช้เป็นเอกสารในการทำนิติกรรมกับธนาคาร

4. เพราะเหตุใดการลงนามในนิติกรรมทุกชนิด จึงต้องลงนามต่อหน้าเจ้าหน้าที่สินเชื่อ

5. อากรแสตมป์ที่จะทำให้เอกสารนิติกรรมสมบูรณ์ต้องขีดฆ่า คำกล่าวข้างต้นถูกหรือไม่ ให้อธิบายในประเด็นดังกล่าว

6. เพราะเหตุใดจึงห้ามธนาคารรับหุ้นของบริษัทเงินทุนเป็นหลักประกัน

7. การโอนสิทธิเรียกร้อง มีข้อปฏิบัติตามกฎหมายอย่างไร

8. ข้อมูลนิติกรรมควรจัดเก็บไว้ในที่ปลอดภัย และมีทะเบียนคุม ท่านคิดว่าคำกล่าวข้างต้นถูกต้องหรือไม่ ควรมีมาตรการเสริมอื่นใดอีกบ้าง

**แบบฝึกหัดวิชาวิชาการจัดการสินเชื่อ**

**สัปดาห์ที่ 13**

1. ในฐานะที่ท่านเป็นพนักงานสินเชื่อของธนาคาร ท่านคิดทำอย่างไรให้การติดตามสินเชื่อไม่มีผลเสียต่อธนาคารของท่านในสายตาของลูกค้า

2. ให้ท่านระบุสัญญาณเตือนภัยของธุรกิจอสังหาริมทรัพย์

3. ธนาคารควรสร้างระบบสัญญาณเตือนภัยเพื่อป้องกันปัญหาหนี้ไม่ก่อให้เกิดรายได้จากธุรกิจยานยนต์ได้อย่างไร

4. เพราะเหตุใด ธุรกิจที่ทำแบบคนในตระกูล จึงมีความเสี่ยงสูงกว่าธุรกิจที่ใช้ผู้บริหารมืออาชีพ

5. ในการเรียกหลักประกันเพิ่ม ทำได้เพียงใดกับธุรกิจขนาดเล็กที่กำลังมีปัญหา และจะแก้ไขปัญหานี้อย่างไร

6. การจัดชั้นลูกค้าทำให้การแก้ไขหนี้ที่มีปัญหาง่ายขึ้น ท่านเห็นด้วยกับคำกล่าวข้างต้นหรือไม่ อภิปราย

7. ให้ท่านอธิบายวิธีการติดตามทวงหนี้ที่ได้ผล กรณีลูกค้าเป็นผู้มีชื่อเสียงและได้รับการสนับสนุนจากผู้นำชุมชน

**แบบฝึกหัดวิชาวิชาการจัดการสินเชื่อ**

**สัปดาห์ที่ 14**

1. การฟ้องร้องต่อศาล เป็นวิธีที่ธนาคารมักไม่ต้องการปฏิบัติ เป็นเพราะเหตุใดและวิธีการแก้ไขควรทำอย่างไร

2. การทำข้อตกลงร่วมโดยสมัครใจระหว่างลูกหนี้และเจ้าหนี้หลายราย วิธีดังกล่าวได้ผลในทางปฏิบัติหรือไม่ มีวิธีการใดที่ดีกว่าอีกหรือไม่

3. การแก้ไขติดตามสินเชื่อทั้งระบบ ท่านคิดว่าธนาคารควรได้รับการสนับสนุนจากที่ใดบ้าง

**แบบฝึกหัดวิชาวิชาการจัดการสินเชื่อ**

**สัปดาห์ที่ 15**

1. ในกรณีที่ท่านเป็นพนักงานสินเชื่ออาวุโส ให้ท่านยกตัวอย่างการควบคุมในแนวตั้ง ที่ท่านต้องปฏิบัติต่อพนักงานสินเชื่อใหม่

2. ในกรณีที่ท่านเป็นพนักงานสินเชื่อที่สำนักงานใหญ่ของธนาคารแห่งหนึ่ง ท่านคิดว่าท่านถูกควบคุมในแนวนอนในกรณีใดบ้าง ยกตัวอย่างมาให้เข้าใจอย่างเป็นรูปธรรม

3. เพราะเหตุใดแนวคิดของการควบคุมสินเชื่อ จึงยังไม่ได้รับการยอมรับจากพนักงานสินเชื่อที่มีอายุการทำงานสูง ซึ่งยังคงมีความคิดอยู่ว่าเป็นการถูกตรวจสอบการทำงานทุกฝีก้าว

4. ท่านคิดว่าเป็นผลดีหรือไม่ที่ปัจจุบันธนาคารส่วนใหญ่ สาขาจะไม่มีอำนาจอนุมัติวงเงินประเภทต่าง ๆ ให้กับลูกค้าในปัจจุบัน

5. กรณีที่ธนาคารจัดแบ่งคุณภาพลูกหนี้เป็น 6 กลุ่มนั้นท่านคิดว่า เมื่อปฏิบัติงานจริง มีความสลับซับซ้อน หรือยากในการตัดสินใจเพียงใดเนื่องจากลูกค้าแต่ละรายมักมีวงเงินมากกว่า 1 ประเภท กับธนาคาร และมีการชำระหนี้ธนาคารต่าง ๆ กันไป อภิปรายให้เข้าใจ

6. เมื่อท่านเป็นผู้บริหารธนาคารแห่งหนึ่ง ท่านจะใช้กลยุทธ์อย่างไรในการควบคุมพนักงานติดตามหนี้ที่อยู่ใต้การบังคับบัญชาของท่าน โดยท่านคาดหวังผลงานต้องเป็นไปตามที่ท่านสั่ง และพนักงานของท่านก็เต็มใจกับงานที่ท่านมอบหมายให้

7. การฝึกอบรมการติดตามหนี้ที่ได้ผลดี คือการร่วมปฏิบัติงานจริงกับพนักงานอาวุโสท่านเห็นด้วยกับคำกล่าวข้างต้นหรือไม่ มีประเด็นใดที่จะต้องทำเพิ่มเติมให้สมบูรณ์ขึ้น